**થેમ્સ નદીમાં જવાનું જોખમ લેશો નહિ, નવી સલામતી ઝુંબેશની ચેતવણી**

મધ્ય લંડનથી એસેક્સ અને કેન્ટ સુધીના સંપૂર્ણ વિસ્તારમાં - બાળકો અને તેમના માતા-પિતાને ભરતીના સમયે થેમ્સ નદીમાં જોખમો વિશે ચેતવણી આપતી એક નવી પ્રભાવશાળી ફિલ્મ આજે 25 જુલાઈના રોજ, શાળાઓની રજાઓના સમયે અને વૈશ્વિક ડૂબવું નિવારણ દિવસના (ડ્રાઉનિંગ પ્રિવેન્શન ડે) સમયે લાઇવ થઈ.

'**સ્ટે બેક, સ્ટે આઉટ, સ્ટે સેફ**' નામની આ ટૂંકી ફિલ્મ પોર્ટ ઑફ લંડન ઓથોરિટી, PLA દ્વારા યુવાનોને **સલામત** રાખવા અને થેમ્સમાં આકસ્મિક ડૂબવાથી બચવા માટે ચલાવવામાં આવતી ઝુંબેશનો એક ભાગ છે. આ ઝુંબેશ નદીમાં તરવામાં, પેડલિંગમાં અથવા નદી કિનારાની ખૂબ નજીક રમવામાં છુપાયેલા જોખમોને પ્રકાશિત કરશે.

થેમ્સ એક ભરતી પ્રભાવિત નદી છે અને લગભગ 5 mph ની ઝડપે વહી શકે છે. જો આ તમને ઝડપી ન લાગે, તો તમે એમ વિચારી શકો છો કે આ ઝડપ એ મહાન ઓલિમ્પિયનો કરતાં પણ વધુ છે - ટોચના ચેમ્પિયન જેમ કે માઈકલ ફેલ્પ્સ પણ આશરે 4.5mph ની ઝડપે તરે છે.

એટલા માટે ભરતી પ્રભાવિત થેમ્સ નદીમાં પ્રવેશ કરવો જોખમી બની શકે છે. આ વર્ષે અત્યાર સુધીમાં, RNLI એ ભરતી પ્રભાવિત થેમ્સમાં લગભગ 1,250 કોલ આઉટનો પ્રતિસાદ આપ્યો છે.

દર વર્ષે આપણે ભરતી પ્રભાવિત થેમ્સ નદીમાં પ્રવેશતા અને મૃત્યુ પામતા લોકો વિશેની હૃદયદ્રાવક વાતો સાંભળીએ છીએ. ઘણીવાર આ ઘટનાઓ ગરમીના મહિનાઓમાં બને છે, જ્યારે નદી શાંત અને આકર્ષક લાગે છે, પરંતુ તેની નીચે, તેનો પ્રવાહ ઝડપી હોય છે, તેનું તાપમાન જોખમી રીતે નીચું હોય છે, અને કિનારા અને નદીનો પટ જોઈ ન શકાય તેવા ઢોળાવ, લપસણી સપાટીઓ અને ઊંડાઈના અચાનક ફેરફાર સાથે અણધાર્યો હોય છે.

હકીકતમાં, ઉનાળાના સામાન્ય દિવસની તુલનામાં, સમગ્ર UK માં ભારે ગરમીના દિવસોમાં આકસ્મિક રીતે ડૂબવાના બનાવો ત્રણ ગણા વધુ બને છે.

**પોર્ટ ઑફ લંડન ઓથોરિટીના CEO રોબિન મોર્ટિમર કહે છે:** *"ભરતી પ્રભાવિત થેમ્સ નદી એ એક પ્રતિષ્ઠિત અને સુંદર સ્થળ છે, પરંતુ તે રમતનું મેદાન નથી. સપાટીની નીચે એક તેજ ભરતીવાળી નદી છે જે વિશ્વના મહાન તરવૈયાઓને પણ અભિભૂત કરી શકે છે.”*

**PLA ના ચીફ હાર્બર માસ્ટર, જેમ્સ સ્ટ્રાઇડે સ્પષ્ટ સંદેશ આપ્યો છે કે:** *“દર ઉનાળામાં, એક ખોટા પગલાને કારણે જીવન ગુમાવવામાં આવે છે અથવા ઝિંદગી હંમેશા માટે બદલાઈ જાય છે. તો કૃપા કરીને થેમ્સ નદીને હળવાશમાં ન લો, કિનારાથી દૂર રહો, પાણીથી દૂર રહો અને સલામત રહો.”*

**RNLI ના વોટર સેફ્ટી લીડ, ગાય એડિંગ્ટન, કહે છે:** “*RNLI ખાતે અમારી પ્રાથમિકતા લોકોને સલામત રીતે પાણીનો આનંદ માણવામાં મદદ કરવાની છે. એટલા માટે અમે પોર્ટ ઑફ લંડન ઓથોરિટીના સંદેશને સંપૂર્ણ સમર્થન આપીએ છીએ: કોઈએ પણ ભરતી પ્રભાવિત થેમ્સમાં તરવું જોઈએ નહીં. થેમ્સ એક જોખમી, ઝડપથી વહેતી, કાર્યરત નદી છે. સૌથી સલામત સલાહ એ છે કે સંપૂર્ણ બહાર રહો. જો તમારે તરવું હોય, તો લાઇફગાર્ડ વાળા બીચ પર જાઓ જ્યાં પરિસ્થિતિઓનું નિરીક્ષણ કરવામાં આવે છે.”*

*“જો તમે આકસ્મિક રૂપે પાણીમાં પડી જાવ છો, તો જીવવા માટે પાણીની ઉપર રહેવાનું યાદ રાખો. તમારા માથાને પાછળ નમાવો, અને તમારા કાન પાણીની અંદર કરો. શાંત રહો અને સામાન્ય રીતે શ્વાસ લેવાનો પ્રયાસ કરો. જો તમને જરૂર હોય તો ઉપર રહેવા માટે તમારા હાથ અને પગને ચલાવતા રહો. તમારા પગ ડૂબી જાય તો કોઈ વાંધો નથી - આપણે બધા અલગ રીતે પાણીની ઉપર રહીએ છીએ. આમ કરવાથી તમે પોતાના શરીરને આરામ કરવાની અને તમારો શ્વાસ ફરી મેળવવાની તક આપો છો. પછી તમે મદદ માટે કોઈને બોલાવી શકો છો અથવા સલામત વિસ્તાર સુધી તરી શકો છો.”*

આ ઝુંબેશ શાળાના ઉનાળું વેકેશન દરમિયાન શરૂ કરવામાં આવી રહી છે કારણ કે આ સમયે યુવાનો દેખરેખ વિના બહાર હોય છે અથવા ઠંડક મેળવવા માટે અલગ-અલગ જગ્યાઓ શોધતા હોય છે.

આ સંદેશ ફેલાવવામાં મદદ માટે બનાવાયેલ ટૂલકીટ શેર કરવા PLA એ સ્થાનિક શાળાઓ, બરો કાઉન્સિલ અને યુવા આઉટરીચ ટીમ સાથે મળીને કામ કરી રહ્યું છે જેથી નદીના વાસ્તવિક જોખમો વિશે જાગૃતિ લાવીને યુવાનોને સલામત રાખી શકાય.

વધુ માહિતી માટે, અથવા ફિલ્મ જોવા માટે, [PLA કેમ્પેઇન વેબપેજ કે લિન્ક] ની મુલાકાત લો.

થેમ્સ નદીનો સલામત રીતે આનંદ માણવા માંગતા કોઈપણ વ્યક્તિ માટે, PLA વેબસાઇટ પર લંડન, કેન્ટ અને એસેક્સમાં સેઇલિંગ, રોઇંગ, ચાલવા અને તરવાના અભ્યાસ વિશે સલામત રીતે આનંદ માણવાની ઘણી ઉત્તમ તકોની માહિતી ઉપલબ્ધ છે.

વધુમાં, દર વર્ષે PLA નો એક્ટિવ થેમ્સ પ્રોગ્રામ હજારો લોકોને થેમ્સ પર અથવા તેની નજીકમાં થતી પ્રવૃત્તિઓમાં સલામત રીતે ભાગ લેવામાં મદદ કરે છે. તમે અહીં વધુ જાણી શકો છો: <https://pla.co.uk/water-safety>

**સમાપ્ત થાય છે**

**સંપાદક માટે નોંધ**

પટનીની પૂર્વમાં થેમ્સ નદીમાં તરવા પર પ્રતિબંધ મૂકતા પેટા કાયદાઓ છે. નદી જેમ પશ્ચિમ તરફ જાય છે અને આંતરિયાળ ભાગમાં આગળ વધે છે, પ્રવૃત્તિઓને સલામત રીતે સંચાલિત કરવા અને તરવા માટે સાવચેતી રાખવી જરૂરી છે.

**પોર્ટ ઑફ લંડન ઓથોરિટી (PLA)**

ભરતી પ્રભાવિત થેમ્સ નદીના 95 માઇલ્સને આવરી લઈને, પોર્ટ ઑફ લંડન ઓથોરિટી (PLA) વાણિજ્યિક અને નવરાશના સમયે ઉપયોગકર્તાઓને સલામત રાખવા, પર્યાવરણનું રક્ષણ કરવા અને તેને સુધારવા અને વેપાર અને મુસાફરી માટે નદીના ઉપયોગને પ્રોત્સાહન આપવાનું કામ કરે છે. એક ટ્રસ્ટ પોર્ટ તરીકે, PLA ના કોઈ શેરધારકો નથી અને તે વર્તમાનમાં ગ્રાહકો અને હિસ્સેદારોના લાભ માટે કાર્ય કરે છે અને ભવિષ્યમાં કરતી રહેશે.

[**પોર્ટ ઑફ લંડન ઓથોરિટી** (pla.co.uk)](https://www.pla.co.uk/)